


	Parlamentul European
2024-2029
	[image: EP logo RGB_Mute]



<Commission>{LIBE}Comisia pentru libertăți civile, justiție și afaceri interne</Commission>

<RefProc>2023/0438</RefProc><RefTypeProc>(COD)</RefTypeProc>
<Date>{13/02/2025}13.2.2025</Date>
<RefProcLect>***I</RefProcLect>
<TitreType>PROIECT DE RAPORT</TitreType>
<Titre>referitor la propunerea de regulament al Parlamentului European și al Consiliului privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794</Titre>
<DocRef>(COM(2023)0754 – C9‑0431/2023 – 2023/0438(COD))</DocRef>
<Commission>{LIBE}Comisia pentru libertăți civile, justiție și afaceri interne</Commission>
Raportor: <Depute>Jeroen Lenaers</Depute>


PR_COD_1amCom


	Legenda simbolurilor utilizate

		*	Procedura de consultare	
	***	Procedura de aprobare
	***I	Procedura legislativă ordinară (prima lectură)
	***II	Procedura legislativă ordinară (a doua lectură)
	***III	Procedura legislativă ordinară (a treia lectură)

(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794
(COM(2023)0754 – C9‑0431/2023 – 2023/0438(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0754),
–	având în vedere articolul 294 alineatul (2), articolul 85 alineatul (1), articolul 87 alineatul (2) și articolul 88 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0431/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere evaluarea bugetară efectuată de Comisia pentru bugete,
–	având în vedere avizul motivat prezentat de către Parlamentul Suediei în cadrul Protocolului nr. 2 privind aplicarea principiilor subsidiarității și proporționalității, în care se susține că proiectul de act legislativ nu respectă principiul subsidiarității,
–	având în vedere avizul Comitetului Economic și Social European din 10 iulie 2024[footnoteRef:1], [1:  JO C, C/2024/6024, 23.10.2024, ELI: http://data.europa.eu/eli/C/2024/6024/oj.] 

–	având în vedere articolele 60 și 58 din Regulamentul său de procedură,

–	având în vedere raportul Comisiei pentru libertăți civile, justiție și afaceri interne (A10‑0000/2025),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea; 
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Titlu</Article>
	

	Textul propus de Comisie
	Amendamentul

	Propunere de
	Propunere de

	REGULAMENT AL PARLAMENTULUI EUROPEAN ȘI AL CONSILIULUI
	REGULAMENT AL PARLAMENTULUI EUROPEAN ȘI AL CONSILIULUI

	privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794
	de modificare a Regulamentului (UE) 2016/794 în ceea ce privește întărirea sprijinului acordat de Europol și consolidarea cooperării polițienești pentru prevenirea și combaterea introducerii ilegale de migranți și ale traficului de persoane


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	În vederea sprijinirii analizei sale strategice privind prevenirea și combaterea introducerii ilegale de migranți și a traficului de persoane, Centrul european de combatere a introducerii ilegale de migranți ar trebui să fie sprijinit, în cadrul sarcinilor strategice, de un cadru de cooperare compus din membri ai personalului Europol cu implicarea reprezentanților Comisiei, ai serviciilor specializate ale statelor membre, ai Agenției Uniunii Europene pentru Cooperare în Materie de Justiție Penală (Eurojust) și ai Agenției Europene pentru Poliția de Frontieră și Garda de Coastă. Centrul european de combatere a introducerii ilegale de migranți ar trebui să organizeze o reuniune a entităților reprezentate în cadrul centrului, care să aibă loc cel puțin de două ori pe an, pentru a asigura o orientare și o coordonare eficace la nivelul Uniunii. Pentru ca acest centru să își poată îndeplini sarcinile, alte structuri interne relevante ale Europol ar trebui să îi ofere tot sprijinul necesar. Pentru a maximiza eficacitatea Centrului european de combatere a introducerii ilegale de migranți, Europol ar trebui să poată invita, în caz de necesitate, în special principalii actori ai Platformei multidisciplinare europene împotriva amenințărilor infracționale („EMPACT”), precum și alte organisme sau agenții relevante ale Uniunii.
	eliminat


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 7 a (nou)</Article>
	

	Textul propus de Comisie
	Amendamentul

	
	(7a)	În scopul consolidării sprijinului operațional și tehnic pentru prevenirea și combaterea introducerii ilegale de migranți și ale traficului de persoane, Centrul european de combatere a introducerii ilegale de migranți ar trebui să implice reprezentanți ai serviciilor specializate ale statelor membre, ai Eurojust și ai Agenției Europene pentru Poliția de Frontieră și Garda de Coastă pentru a asigura o coordonare și un schimb de informații eficace, prompte și sistematice privind combaterea introducerii ilegale de migranți și a traficului de persoane la nivelul Uniunii, asigurând o cooperare mai strânsă între agenții, în limitele competențelor acestora, precum și cu statele membre. În acest scop, ar trebui desemnați reprezentanți permanenți ai Eurojust și ai Agenției Europene pentru Poliția de Frontieră și Garda de Coastă.


Or. <Original>{EN}en</Original>
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 7 b (nou)</Article>
	

	Textul propus de Comisie
	Amendamentul

	
	(7b)	Pentru a maximiza eficacitatea Centrului european de combatere a introducerii ilegale de migranți, Europol ar trebui să poată invita alți participanți să fie implicați în desfășurarea activităților Centrului european de combatere a introducerii ilegale de migranți. Printre aceștia se pot număra, în special, Comisia și principalii actori ai Platformei multidisciplinare europene împotriva amenințărilor infracționale (EMPACT), precum și alte organe sau agenții relevante ale Uniunii, atunci când acestea intră în sfera lor de competență. Centrul european de combatere a introducerii ilegale de migranți ar trebui, de asemenea, să poată coopera cu Serviciul European de Acțiune Externă și cu misiunile și operațiunile din cadrul politicii de securitate și apărare comune, dacă este cazul și relevant, în conformitate cu mandatele și competențele lor respective, precum și în conformitate cu mandatul Europol. Europol ar trebui să se asigure că Centrul european de combatere a introducerii ilegale de migranți dispune de resurse adecvate pentru a-și îndeplini sarcinile și că alte structuri interne relevante ale Europol îi oferă tot sprijinul necesar.


Or. <Original>{EN}en</Original>
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 7 c (nou)</Article>
	

	Textul propus de Comisie
	Amendamentul

	
	(7c)	Pentru a se asigura că sarcinile și guvernanța Centrului european de combatere a introducerii ilegale de migranți rămân suficient de flexibile, Consiliul de administrație ar trebui să fie împuternicit, pe baza unei propuneri din partea directorului executiv, să adopte norme de punere în aplicare, inclusiv în ceea ce privește tipurile de sarcini operaționale și strategice care trebuie îndeplinite și modalitățile de participare a reprezentanților și a participanților invitați. 


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 9</Article>
	

	Textul propus de Comisie
	Amendamentul

	(9)	În scopul consolidării sprijinului operațional și tehnic pentru prevenirea și combaterea introducerii ilegale de migranți și a traficului de persoane, Centrul european de combatere a introducerii ilegale de migranți ar trebui să implice, pentru sarcini operaționale, ofițeri de legătură din cadrul statelor membre, al Eurojust și al Agenției Europene pentru Poliția de Frontieră și Garda de Coastă pentru a asigura o coordonare și un schimb de informații eficace, prompte și sistematice privind combaterea introducerii ilegale de migranți și a traficului de persoane la nivelul Uniunii, asigurând o cooperare mai strânsă între agenții, în limitele competențelor acestora, precum și cu statele membre. De asemenea, alte structuri interne relevante ale Europol ar trebui să ofere tot sprijinul necesar. În acest scop, ar trebui ca la Europol să fie detașați ofițeri de legătură din cadrul Eurojust și al Agenției Europene pentru Poliția de Frontieră și Garda de Coastă, ca reprezentanți permanenți. Europol ar trebui să poată implica alte organisme sau agenții relevante ale Uniunii pentru a valorifica cunoștințele experților din cadrul sferei de competență a acestora, după caz.
	eliminat


Or. <Original>{EN}en</Original>
</Amend>
<Amend>Amendamentul		<NumAm>7</NumAm>
<DocAmend>Propunere de regulament</DocAmend>
<Article>Considerentul 11 a (nou)</Article>
	

	Textul propus de Comisie
	Amendamentul

	
	(11a)	Ținând seama de evaluarea planificată în conformitate cu articolul 23 din Regulamentul (UE) 2021/784 al Parlamentului European și al Consiliului1a și în vederea abordării problemei mai ample a conținutului ilegal online, ar trebui evaluată necesitatea de a extinde domeniul de aplicare al ordinelor de îndepărtare pentru a include dimensiunea online a introducerii ilegale de migranți sau a traficului de persoane, inclusiv facilitarea online sau instigarea publică.

	
	__________________

	
	1a Regulamentul (UE) 2021/784 al Parlamentului European și al Consiliului din 29 aprilie 2021 privind prevenirea diseminării conținutului online cu caracter terorist (JO L 172, 17.5.2021, p. 79, ELI: http://data.europa.eu/eli/reg/2021/784/oj).


Or. <Original>{EN}en</Original>
</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 13</Article>
	

	Textul propus de Comisie
	Amendamentul

	(13)	Implicarea activă a statelor membre și schimbul de informații cu Europol sunt esențiale pentru a asigura o abordare cuprinzătoare și coordonată la nivelul Uniunii în ceea ce privește combaterea introducerii ilegale de migranți. În vederea consolidării capacităților statelor membre, acestea ar trebui să desemneze servicii specializate pentru combaterea introducerii ilegale de migranți, asigurându-se că dispun de resurse adecvate pentru a preveni și combate introducerea ilegală de migranți și că pot face un schimb eficient și eficace de informații cu Europol cu privire la anchetele penale. Pentru a armoniza schimbul de informații între statele membre și Europol cu privire la introducerea ilegală de migranți, statele membre ar trebui să se asigure că serviciile pe care le-au desemnat în vederea combaterii introducerii ilegale de migranți sunt conectate direct la SIENA, astfel încât să faciliteze schimbul de informații. Acest lucru este conform cu Directiva (UE) 2023/977 a Parlamentului European și a Consiliului din 10 mai 2023 privind schimbul de informații dintre autoritățile de aplicare a legii ale statelor membre și de abrogare a Deciziei-cadru 2006/960/JAI a Consiliului. Ofițerii de legătură în materie de imigrație ai statelor membre detașați în țări terțe ar trebui să facă, de asemenea, schimb de informații cu Europol; în acest scop, și ei ar trebui să se conecteze la SIENA pentru a se asigura că pot efectua schimbul de informații în mod eficient și eficace.
	(13)	Implicarea activă a statelor membre și schimbul de informații cu Europol sunt esențiale pentru a asigura o abordare cuprinzătoare și coordonată la nivelul Uniunii în ceea ce privește combaterea introducerii ilegale de migranți. În vederea consolidării capacităților statelor membre, acestea ar trebui să desemneze servicii specializate pentru combaterea introducerii ilegale de migranți, asigurându-se că dispun de resurse adecvate pentru a preveni și combate introducerea ilegală de migranți și că pot face un schimb eficient și eficace de informații cu Europol cu privire la anchetele penale. Statele membre pot desemna serviciile existente în acest scop. Pentru a armoniza schimbul de informații între statele membre și Europol cu privire la introducerea ilegală de migranți, statele membre ar trebui să se asigure că serviciile pe care le-au desemnat în vederea combaterii introducerii ilegale de migranți sunt conectate direct la SIENA, astfel încât să faciliteze schimbul de informații. Acest lucru este conform cu Directiva (UE) 2023/977 a Parlamentului European și a Consiliului din 10 mai 2023 privind schimbul de informații dintre autoritățile de aplicare a legii ale statelor membre și de abrogare a Deciziei-cadru 2006/960/JAI a Consiliului. Ofițerii de legătură în materie de imigrație ai statelor membre detașați în țări terțe ar trebui să facă, de asemenea, schimb de informații cu Europol; în acest scop, și ei ar trebui să se conecteze la SIENA pentru a se asigura că pot efectua schimbul de informații în mod eficient și eficace.


Or. <Original>{EN}en</Original>
<TitreJust>Justificare</TitreJust>
Pentru a preciza că nu sunt necesare structuri suplimentare dacă există deja.
</Amend>
<Amend>Amendamentul		<NumAm>9</NumAm>
<DocAmend>Propunere de regulament</DocAmend>
<Article>Considerentul 14 a (nou)</Article>
	

	Textul propus de Comisie
	Amendamentul

	
	(14a)	Schimbul, compararea și analiza eficace și eficiente ale datelor biometrice vor îmbunătăți detectarea fraudelor de identitate și prevenirea și combaterea criminalității. Prin urmare, ar trebui să se asigure că prelucrarea datelor biometrice este inclusă mai clar ca parte a sarcinilor Europol de sprijinire a statelor membre.


Or. <Original>{EN}en</Original>
</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 15</Article>
	

	Textul propus de Comisie
	Amendamentul

	(15)	Pentru a preveni, detecta și investiga formele grave de criminalitate organizată transfrontalieră și terorismul transfrontalier este nevoie de coordonare și de acțiuni concertate. Pe lângă posibilitatea ca statul membru să înființeze o echipă comună de anchetă în conformitate cu Decizia-cadru a Consiliului din 13 iunie 2002, statele membre ar trebui să poată înființa un grup operațional cu scopul de a consolida cooperarea în materie de aplicare a legii cu sprijinul Europol. Prin intermediul acestui mecanism de coordonare între autoritățile polițienești și alte servicii de aplicare a legii din cadrul statelor membre, acestea ar trebui, cu sprijinul Europol, să poată desfășura activități de culegere de date operative în materie penală și anchete comune, coordonate și considerate prioritare, în special cu privire la rețelele și grupurile infracționale, precum și la infractorii individuali, inclusiv cu privire la persoanele ale căror activități infracționale se încadrează în formele de criminalitate care intră în sfera de competență a Europol și care constituie un risc ridicat pentru securitate. Pentru a asigura buna funcționare și eficacitatea mecanismului respectiv, statele membre care înființează un grup operativ, îl sprijină sau participă la acesta ar trebui să fie în măsură să îndeplinească un set minim de cerințe privind implicarea lor activă și în timp util, cum ar fi transmiterea tuturor informațiilor relevante către Europol, iar Europol ar trebui să fie în măsură să pună la dispoziția statelor membre respective sprijinul său analitic, operațional, tehnic, criminalistic și financiar avansat. Țările terțe ar trebui să poată participa la un grup operativ sau să poată sprijini un astfel de grup.
	(15)	Pentru a preveni, detecta și investiga formele grave de criminalitate organizată transfrontalieră și terorismul transfrontalier este nevoie de coordonare și de acțiuni concertate. Pe lângă posibilitatea ca statul membru să înființeze o echipă comună de anchetă în conformitate cu Decizia-cadru a Consiliului din 13 iunie 2002, statele membre ar trebui să poată înființa un grup operațional cu scopul de a consolida cooperarea în materie de aplicare a legii cu sprijinul Europol. Prin intermediul acestui mecanism de coordonare între autoritățile polițienești și alte servicii de aplicare a legii din cadrul statelor membre, acestea ar trebui, cu sprijinul Europol, să poată desfășura activități de culegere de date operative în materie penală și anchete comune, coordonate și considerate prioritare, în special cu privire la rețelele și grupurile infracționale, precum și la infractorii individuali, inclusiv cu privire la persoanele ale căror activități infracționale se încadrează în formele de criminalitate care intră în sfera de competență a Europol și care constituie un risc ridicat pentru securitate. Este important să se asigure că grupul operativ operațional este un mecanism operațional flexibil și eficace. Prin urmare, normele detaliate privind punerea lor în aplicare ar trebui să fie adoptate de Consiliul de administrație, pe baza unei propuneri din partea directorului executiv. Aceste grupuri operative operaționale pot iniția anumite activități specifice de culegere de date operative în materie penală și investigații, ori investigații financiare paralele, în conformitate cu dreptul național și cu dreptul Uniunii, pentru a identifica și a confisca activele provenite din săvârșirea de infracțiuni. Pentru a asigura buna funcționare și eficacitatea mecanismului respectiv, statele membre care înființează un grup operativ, îl sprijină sau participă la acesta ar trebui să fie în măsură să îndeplinească un set minim de cerințe privind implicarea lor activă și în timp util, cum ar fi transmiterea tuturor informațiilor relevante către Europol și alte state membre participante. Europol ar trebui să pună la dispoziția statelor membre respective sprijinul său analitic, operațional, tehnic, criminalistic și financiar avansat. Țările terțe ar trebui să poată participa la un grup operativ sau să poată sprijini un astfel de grup.


Or. <Original>{EN}en</Original>
</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Considerentul 17</Article>
	

	Textul propus de Comisie
	Amendamentul

	(17)	Europol ar trebui să poată trimite membri ai personalului, inclusiv experți naționali detașați, pe teritoriul unui stat membru, în conformitate cu Regulamentul (UE) 2016/794, la cererea statului membru respectiv, cu scopul de a furniza sprijin analitic, operațional, tehnic și criminalistic în colaborare și de comun acord cu autoritățile competente ale statului membru respectiv. Aceste detașări ar trebui să aibă loc în special în contextul investigațiilor complexe, la scară largă și de importanță deosebită, inclusiv în contextul echipelor comune de anchetă, în colaborare cu Eurojust dacă este cazul sau în colaborare cu grupurile operative operaționale. De asemenea, detașările respective ar trebui să sprijine efectuarea de verificări de securitate suplimentare prin consultarea bazelor de date naționale sau ale Europol cu scopul de a facilita schimbul rapid de informații în vederea consolidării controalelor la frontierele externe ale Uniunii (controale de securitate secundare) sau a echipelor de sprijin pentru gestionarea migrației, în conformitate cu Regulamentul (UE) 2019/1896 al Parlamentului European și al Consiliului2. Europol ar trebui să utilizeze aceste detașări și pentru a oferi asistență statelor membre în legătură cu evenimentele internaționale majore. Europol ar trebui să poată trimite membri ai personalului și experți naționali detașați inclusiv în țările terțe cu care cooperează, pe baza unei decizii privind caracterul adecvat al nivelului de protecție, a unui acord internațional încheiat între Uniune și țara terță respectivă în temeiul articolului 218 din TFUE sau a unui acord de cooperare între Europol și țara terță respectivă încheiat înainte de 1 mai 2017.
	(17)	Europol ar trebui să poată trimite membri ai personalului, inclusiv experți naționali detașați, pe teritoriul unui stat membru sau al unei țări terțe, în conformitate cu Regulamentul (UE) 2016/794, la cererea statului membru respectiv sau a țării terțe respective, cu scopul de a furniza sprijin analitic, operațional, tehnic și criminalistic în colaborare și de comun acord cu autoritățile competente ale statului membru respectiv sau ale țării terțe respective. Aceste detașări ar trebui să rămână un instrument flexibil și să aibă loc în special în contextul investigațiilor complexe, la scară largă și de importanță deosebită, inclusiv în contextul echipelor comune de anchetă, în colaborare cu Eurojust dacă este cazul sau în colaborare cu grupurile operative operaționale. De asemenea, detașările respective ar trebui să sprijine efectuarea de verificări de securitate suplimentare prin consultarea bazelor de date naționale sau ale Europol cu scopul de a facilita schimbul rapid de informații în vederea consolidării controalelor la frontierele externe ale Uniunii (controale de securitate secundare) sau a echipelor de sprijin pentru gestionarea migrației, în conformitate cu Regulamentul (UE) 2019/1896 al Parlamentului European și al Consiliului2. Europol ar trebui să utilizeze aceste detașări și pentru a oferi asistență statelor membre în legătură cu evenimentele internaționale majore. Europol ar trebui să poată trimite membri ai personalului și experți naționali detașați inclusiv în țările terțe cu care cooperează, pe baza unei decizii privind caracterul adecvat al nivelului de protecție, a unui acord internațional încheiat între Uniune și țara terță respectivă în temeiul articolului 218 din TFUE sau a unui acord de cooperare între Europol și țara terță respectivă încheiat înainte de 1 mai 2017.

	__________________
	__________________

	2 Regulamentul (UE) 2019/1896 al Parlamentului European și al Consiliului din 13 noiembrie 2019 privind Poliția de frontieră și garda de coastă la nivel european și de abrogare a Regulamentelor (UE) nr. 1052/2013 și (UE) 2016/1624 (JO L 295, 14.11.2019, p. 1, ELI: http://data.europa.eu/eli/reg/2019/1896/oj).
	2 Regulamentul (UE) 2019/1896 al Parlamentului European și al Consiliului din 13 noiembrie 2019 privind Poliția de frontieră și garda de coastă la nivel european și de abrogare a Regulamentelor (UE) nr. 1052/2013 și (UE) 2016/1624 (JO L 295, 14.11.2019, p. 1, ELI: http://data.europa.eu/eli/reg/2019/1896/oj).


Or. <Original>{EN}en</Original>
</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Considerentul 19</Article>
	

	Textul propus de Comisie
	Amendamentul

	(19)	În plus, în contextul detașărilor din partea Europol efectuate în vederea acordării de sprijin operațional, Europol ar trebui să constituie un grup de rezervă alcătuit din experți cu înaltă calificare în materie de aplicare a legii din statele membre, cu profiluri specializate, care să poată fi pus imediat la dispoziția Europol în vederea detașării operaționale a acestora cu scopul de a acorda sprijin specializat. Grupul de rezervă alcătuit din experți ar trebui să cuprindă specialiști în analiză infracțională, criminalistică, investigații, limbi străine și coordonare. Statele membre ar trebui să se asigure că experții lor sunt disponibili pentru a participa la detașările din partea Europol în vederea acordării de sprijin operațional, la cererea Europol, în calitate de experți naționali detașați. Această obligație nu ar trebui să se aplice țărilor terțe în care Europol trimite membri ai personalului și experți naționali detașați în vederea acordării de sprijin operațional.
	(19)	În plus, în contextul detașărilor din partea Europol efectuate în vederea acordării de sprijin operațional, Europol ar trebui să constituie un grup de rezervă alcătuit din experți cu înaltă calificare în materie de aplicare a legii din statele membre, cu profiluri specializate, care să poată fi pus imediat la dispoziția Europol în vederea detașării operaționale a acestora cu scopul de a acorda sprijin specializat. Grupul de rezervă alcătuit din experți ar trebui să cuprindă specialiști în analiză infracțională, criminalistică, investigații, limbi străine și coordonare. Prin urmare, statele membre ar trebui să se asigure că experții lor sunt disponibili pentru a participa la detașările din partea Europol în vederea acordării de sprijin operațional, la cererea Europol, în calitate de experți naționali detașați, ținând seama, în același timp, de resursele disponibile ale autorităților competente ale statelor membre. Pentru a realiza o componență echilibrată din punct de vedere geografic și proporțională a grupului de rezervă, statele membre ar trebui, de asemenea, să se asigure că autoritățile lor competente dispun de resurse suficiente pentru a-și îndeplini cota echitabilă din contribuțiile la grupul de rezervă, proporțional cu capacitatea și nevoile lor operaționale. Aceste obligații nu ar trebui să se aplice țărilor terțe în care Europol trimite membri ai personalului și experți naționali detașați în vederea acordării de sprijin operațional.


Or. <Original>{EN}en</Original>
</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Considerentul 19 a (nou)</Article>
	

	Textul propus de Comisie
	Amendamentul

	
	(19a)	Ca parte a sarcinilor sale, Europol este în măsură să sprijine și să consolideze acțiunile autorităților competente ale statelor membre. Acest sprijin include coordonarea, organizarea și aplicarea acțiunilor de investigare și operaționale, analiza operațională, precum și alte tipuri de sprijin analitic, criminalistic sau tehnic. Dacă este necesar pentru procedurile penale naționale și permis de dreptul național, membrii personalului Europol ar trebui să poată fi chemați să depună mărturie în calitate de martori în cadrul unor astfel de proceduri, în conformitate cu Protocolul nr. 7 privind privilegiile și imunitățile Uniunii Europene, precum și cu obligația de discreție și confidențialitate impusă personalului Europol de Statutul funcționarilor Uniunii Europene („Statutul funcționarilor”) și de Regimul aplicabil celorlalți agenți ai Uniunii Europene („Regimul aplicabil celorlalți agenți”) stabilite prin Regulamentul (CEE, Euratom, CECO) nr. 259/68 al Consiliului1a.

	
	__________________

	
	1a JO L 56, 4.3.1968, p. 1, ELI: http://data.europa.eu/eli/reg/1968/259(1)/oj


Or. <Original>{EN}en</Original>
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Considerentul 19 b (nou)</Article>
	

	Textul propus de Comisie
	Amendamentul

	
	(19b)	Europol face obiectul normelor generale privind răspunderea contractuală și extracontractuală aplicabile instituțiilor, agențiilor, oficiilor și organelor Uniunii. Europol ar trebui, de asemenea, să fie răspunzător pentru prelucrarea neautorizată sau incorectă a datelor.


Or. <Original>{EN}en</Original>
<TitreJust>Justificare</TitreJust>
Armonizează normele aplicabile în materie de răspundere cu normele altor agenții ale UE, cum ar fi Eurojust.
</Amend>
<Amend>Amendamentul		<NumAm>15</NumAm>
<DocAmend>Propunere de regulament</DocAmend>
<Article>Considerentul 19 c (nou)</Article>
	

	Textul propus de Comisie
	Amendamentul

	
	(19c)	Reamintind considerentul 59 din Regulamentul 2016/794, principiul rotației ar trebui codificat în ceea ce privește durata maximă fixă a contractului de zece ani pentru durata totală a serviciului în cadrul Europol, indiferent de numărul de contracte încheiate pentru posturile din schema de personal care pot fi ocupate numai de personalul autorităților competente ale statelor membre. Codificarea respectivă va asigura securitatea socială a unor astfel de membri ai personalului, permițând obținerea unui drept minim la pensie în urma serviciului lor în cadrul Europol și va facilita reintegrarea acestor membri ai personalului în administrația națională. Dispozițiile tranzitorii corespunzătoare vor permite prelungirea până la durata maximă fixă de zece ani a contractelor membrilor personalului care se află în al nouălea an de activitate în cadrul Europol încheiate înainte de intrarea în vigoare a prezentului regulament.


Or. <Original>{EN}en</Original>
</Amend>
<Amend>Amendamentul		<NumAm>16</NumAm>
<DocAmend>Propunere de regulament</DocAmend>
<Article>Considerentul 22</Article>
	

	Textul propus de Comisie
	Amendamentul

	(22)	[În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și, fără a aduce atingere articolului 4 din protocolul menționat, Irlanda nu participă la adoptarea prezentului regulament, nu are obligații în temeiul acestuia și nu face obiectul aplicării sale.]
	eliminat


Or. <Original>{EN}en</Original>
<TitreJust>Justificare</TitreJust>
Eliminare în conformitate cu intenția anunțată a Irlandei de a participa la prezentul regulament.
</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Considerentul 24</Article>
	

	Textul propus de Comisie
	Amendamentul

	(24)	[Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului3 și a emis un aviz la […]4.
	(24)	Autoritatea Europeană pentru Protecția Datelor a fost consultată în conformitate cu articolul 42 alineatul (1) din Regulamentul (UE) 2018/1725 al Parlamentului European și al Consiliului 3 și a emis un aviz la 23 ianuarie 20244.

	__________________
	__________________

	3 Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39, ELI: http://data.europa.eu/eli/reg/2018/1725/oj).
	3 Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39, ELI: http://data.europa.eu/eli/reg/2018/1725/oj).

	4 JO C …
	4 Avizul 4/2024 al Autorității Europene pentru Protecția Datelor, https://www.edps.europa.eu/system/files/2024-01/2023-1247_d0187_opinion_en.pdf


Or. <Original>{EN}en</Original>
</Amend>
<Amend>Amendamentul		<NumAm>18</NumAm>
<DocAmend>Propunere de regulament</DocAmend>
<Article>Capitolul I</Article>
	

	Textul propus de Comisie
	Amendamentul

	Capitolul I
	eliminat

	DISPOZIȚII GENERALE
	

	Articolul 1
	

	Obiect și domeniu de aplicare
	

	Prezentul regulament stabilește norme de consolidare a cooperării polițienești și a sprijinului acordat de Agenția Uniunii Europene pentru Cooperare în Materie de Aplicare a Legii (Europol) în ceea ce privește prevenirea și combaterea introducerii ilegale de migranți și a traficului de persoane, prin:
	

	(a)	înființarea în cadrul Europol a unui Centru european de combatere a introducerii ilegale de migranți, precum și prin instituirea unui cadru de guvernanță pentru reglementarea și sprijinirea activităților acestuia;
	

	(b)	consolidarea cooperării și a coordonării dintre statele membre, Europol și alte agenții ale Uniunii;
	

	(c)	consolidarea schimbului de informații între statele membre și cu Europol;
	

	(d)	punerea la dispoziția Europol a instrumentelor necesare pentru a sprijini și a consolida acțiunile autorităților competente ale statelor membre și cooperarea dintre acestea în ceea ce privește prevenirea și combaterea infracțiunilor care se încadrează în domeniul de aplicare al obiectivelor Europol;
	

	(e)	consolidarea cooperării dintre Europol și țările terțe.
	

	Articolul 2
	

	Definiții
	

	În sensul prezentului regulament, se aplică următoarele definiții:
	

	(1)	„introducere ilegală de migranți” înseamnă oricare dintre activitățile menționate la articolele 3, 4 și 5 din Directiva [XXX] [de stabilire a normelor minime pentru prevenirea și combaterea facilitării intrării, tranzitului și șederii neautorizate în Uniune și de înlocuire a Directivei 2002/90/CE a Consiliului și a Deciziei-cadru 2002/946/JAI a Consiliului]5 ;
	

	(2)	„trafic de persoane” înseamnă oricare dintre activitățile menționate la articolele 2 și 3 din Directiva 2011/36/UE a Parlamentului European și a Consiliului6 ;
	

	(3)	„autorități competente” înseamnă autoritățile competente ale statelor membre definite la articolul 2 litera (a) din Regulamentul (UE) 2016/794;
	

	(4)	„ofițer de legătură în materie de imigrație” înseamnă un ofițer de legătură trimis într-o țară terță de către autoritățile competente ale unui stat membru, în conformitate cu dreptul său intern, pentru a se ocupa de chestiuni legate de imigrație, inclusiv atunci când chestiunile respective reprezintă doar o parte din atribuțiile ofițerului de legătură în cauză.
	

	__________________
	

	5 [vă rugăm să adăugați titlul și referința publicării].
	

	6 Directiva 2011/36/UE a Parlamentului European și a Consiliului din 5 aprilie 2011 privind prevenirea și combaterea traficului de persoane și protejarea victimelor acestuia, precum și de înlocuire a Deciziei-cadru 2002/629/JAI a Consiliului (JO L 101, 15.4.2011, p. 1, ELI: http://data.europa.eu/eli/dir/2011/36/oj).
	


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 3</Article>
	

	Textul propus de Comisie
	Amendamentul

	Articolul 3
	eliminat

	Centrul european de combatere a introducerii ilegale de migranți
	

	Se înființează în cadrul Europol Centrul european de combatere a introducerii ilegale de migranți ca centru de expertiză specializată al Uniunii, astfel cum se menționează la articolul 4 alineatul (1) litera (l) din Regulamentul (UE) 2016/794. Centrul sprijină statele membre în prevenirea și combaterea introducerii ilegale de migranți și a traficului de persoane și îndeplinește sarcinile prevăzute la articolele 5 și 6.
	


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 4</Article>
	

	Textul propus de Comisie
	Amendamentul

	[...]
	eliminat


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 5</Article>
	

	Textul propus de Comisie
	Amendamentul

	[...]
	eliminat


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>22</NumAm>
<DocAmend>Propunere de regulament</DocAmend>
<Article>Articolul 6</Article>
	

	Textul propus de Comisie
	Amendamentul

	[...]
	eliminat


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>23</NumAm>
<DocAmend>Propunere de regulament</DocAmend>
<Article>Articolul 7</Article>
	

	Textul propus de Comisie
	Amendamentul

	Articolul 7
	eliminat

	Serviciile naționale specializate în ceea ce privește prevenirea și combaterea introducerii ilegale de migranți și a traficului de persoane
	

	1.	Fiecare stat membru desemnează, cel târziu la un an de la intrarea în vigoare a prezentului regulament, unul sau mai multe servicii specializate în cadrul autorităților sale competente, în conformitate cu dreptul intern, pentru a preveni și a combate introducerea ilegală de migranți și traficul de persoane, inclusiv prin anchete penale. Imediat după efectuarea desemnării, fiecare stat membru informează Comisia cu privire la aceasta.
	

	2.	Fiecare stat membru se asigură că serviciile sale specializate desemnate în conformitate cu alineatul (1) de la prezentul articol colectează toate informațiile relevante referitoare la anchetele penale privind introducerea ilegală de migranți și traficul de persoane sau care decurg din aceste anchete și partajează informațiile respective cât mai curând posibil cu Europol și cu alte state membre, în conformitate cu articolul 8.
	

	3.	Cel târziu la un an de la intrarea în vigoare a prezentului regulament, fiecare stat membru conectează serviciile sale specializate desemnate în conformitate cu alineatul (1) de la prezentul articol direct la aplicația de rețea a Europol pentru schimbul securizat de informații (SIENA) menționată la articolul 2 litera (w) din Regulamentul (UE) 2016/794. Imediat după efectuarea acestei conectări, fiecare stat membru informează Comisia cu privire la aceasta.
	

	4.	Fiecare stat membru pune la dispoziția serviciilor sale specializate desemnate în conformitate cu alineatul (1) resurse adecvate pentru a se asigura că serviciile specializate respective sunt echipate pentru a preveni și a combate în mod eficace introducerea ilegală de migranți și traficul de persoane, precum și pentru a colecta și a face schimb de informații în conformitate cu alineatul (2) într-un mod eficace și eficient.
	

	5.	Fiecare stat membru pune la dispoziție un număr adecvat de membri ai personalului serviciilor specializate desemnate în conformitate cu alineatul (1) de la prezentul articol pentru grupul de rezervă menționat la articolul 5b alineatul (6) din Regulamentul (UE) 2016/794, astfel încât membrii respectivi ai personalului să poată participa la detașările efectuate de Europol în vederea acordării de sprijin operațional în calitate de experți naționali detașați.
	


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>24</NumAm>
<DocAmend>Propunere de regulament</DocAmend>
<Article>Articolul 8</Article>
	

	Textul propus de Comisie
	Amendamentul

	Articolul 8
	eliminat

	Transmiterea de informații către Europol și statele membre privind infracțiunile legate de introducerea ilegală de migranți și de traficul de persoane
	

	1.	Fiecare stat membru transmite Europol, în conformitate cu Regulamentul (UE) 2016/794, informațiile deținute de autoritățile sale competente cu privire la infracțiunile de introducere ilegală de migranți și de trafic de persoane.
	

	2.	Fiecare stat membru transmite Europol în timp util informațiile menționate la alineatul (1) de la prezentul articol.
	

	3.	Fiecare stat membru transmite celorlalte state membre și, în același timp, Europol informațiile deținute de autoritățile sale competente cu privire la infracțiunile de introducere ilegală de migranți și de trafic de persoane în cazul în care există motive obiective să se creadă că aceste informații ar putea fi relevante pentru celelalte state membre în vederea prevenirii, depistării sau investigării unor astfel de infracțiuni în statele membre respective.
	

	4.	Fiecare stat membru utilizează SIENA pentru a transmite celorlalte state membre și Europol informațiile menționate la alineatul (3) de la prezentul articol, în conformitate cu articolul 8 alineatul (4) și cu articolul 18 alineatul (2) litera (d) din Regulamentul (UE) 2016/794.
	

	5.	Fiecare stat membru asigură conectarea la SIENA a ofițerilor săi de legătură în materie de imigrație. În cazul în care nu este posibilă conectarea la SIENA a unui ofițer de legătură în materie de imigrație din motive tehnice imperative legate de situația din țara terță în care este detașat acesta, respectivul ofițer de legătură în materie de imigrație transmite informațiile menționate la alineatul (1) unei autorități naționale competente prin alte canale securizate. Autoritatea competentă respectivă transmite Europol informațiile în cauză, direct sau prin intermediul unității naționale Europol, utilizând SIENA.
	


Or. <Original>{EN}en</Original>
<TitreJust>Justificare</TitreJust>
Eliminarea regulamentului de sine stătător. Unele dispoziții sunt preluate ca modificări ale Regulamentului Europol existent.
</Amend>
<Amend>Amendamentul		<NumAm>25</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 1</Article>
<DocAmend2>Regulamentul (UE) 2016/794</DocAmend2>
<Article2>Articolul 2 – paragraful 1 – litera y</Article2>
	

	Textul propus de Comisie
	Amendamentul

	(y)	«detașare din partea Europol în vederea acordării de sprijin operațional» înseamnă trimiterea de membri ai personalului Europol sau de experți naționali detașați pe teritoriul unui stat membru, la cererea statului membru respectiv, cu scopul de a furniza sprijin analitic, operațional, tehnic și criminalistic în colaborare și de comun acord cu autoritățile competente ale statului membru respectiv.”;
	(y)	«detașare din partea Europol în vederea acordării de sprijin operațional» înseamnă trimiterea de membri ai personalului Europol sau de experți naționali detașați pe teritoriul unui stat membru sau al unei țări terțe, la cererea statului membru respectiv sau a țării terțe respective sau la propunerea directorului executiv, cu scopul de a furniza sprijin analitic, operațional, tehnic și criminalistic în colaborare și de comun acord cu autoritățile competente ale statului membru respectiv sau ale țării terțe respective și cu o autorizație din partea directorului executiv;


Or. <Original>{EN}en</Original>
</Amend>
<Amend>Amendamentul		<NumAm>26</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 1</Article>
<DocAmend2>Regulamentul (UE) 2016/794</DocAmend2>
<Article2>Articolul 2 – paragraful 1 – litera ya (nouă)</Article2>
	

	Textul propus de Comisie
	Amendamentul

	
	„(ya) «ofițer de legătură în materie de imigrație» înseamnă un ofițer de legătură trimis într-o țară terță de către autoritățile competente ale unui stat membru, în conformitate cu dreptul său intern, pentru a se ocupa de chestiuni legate de imigrație, inclusiv atunci când chestiunile respective reprezintă doar o parte din atribuțiile ofițerului de legătură în cauză.”


Or. <Original>{EN}en</Original>
</Amend>
<Amend>Amendamentul		<NumAm>27</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 2 – litera a – subpunctul iii</Article>
<DocAmend2>Regulamentul (UE) 2016/794</DocAmend2>
<Article2>Articolul 4 – alineatul 1 – litera l</Article2>
	

	Textul propus de Comisie
	Amendamentul

	(l)	creează centre de expertiză specializată ale Uniunii pentru combaterea anumitor tipuri de criminalitate care se încadrează în domeniul de aplicare al obiectivelor Europol, inclusiv Centrul european de combatere a criminalității informatice, și, în conformitate cu Regulamentul (UE).../... al Parlamentului European și al Consiliului* [Regulamentul privind combaterea introducerii ilegale de migranți], Centrul european de combatere a introducerii ilegale de migranți;
	(l)	creează centre de expertiză specializată ale Uniunii pentru combaterea anumitor tipuri de criminalitate care se încadrează în domeniul de aplicare al obiectivelor Europol, inclusiv Centrul european de combatere a criminalității informatice, și, în conformitate cu articolul 16a, Centrul european de combatere a introducerii ilegale de migranți;


Or. <Original>{EN}en</Original>
<TitreJust>Justificare</TitreJust>
Consecință a eliminării regulamentului de sine stătător și a adăugării articolului 16a
</Amend>
<Amend>Amendamentul		<NumAm>28</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 2 – litera a – subpunctul iv a (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 4 – alineatul 1 – litera ya (nouă)</Article2>
	

	Textul propus de Comisie
	Amendamentul

	
	(iva)	se introduce următorul subpunct:

	
	„(ya) 	cooperează cu autoritățile competente ale statelor membre, inclusiv prin crearea de rețele informale, pentru a contracara dimensiunea online a introducerii ilegale de migranți și a traficului de persoane, inclusiv facilitarea online sau instigarea publică;”


Or. <Original>{EN}en</Original>
</Amend>
<Amend>Amendamentul		<NumAm>29</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 2 – litera a – subpunctul v</Article>
<DocAmend2>Regulamentul (UE) 2016/794</DocAmend2>
<Article2>Articolul 4 – alineatul 1 – litera za</Article2>
	

	Textul propus de Comisie
	Amendamentul

	(za)	sprijină statele membre în ceea ce privește prelucrarea eficace și eficientă a datelor biometrice.;
	(za)	sprijină statele membre, inclusiv prin dezvoltarea de instrumente avansate, în ceea ce privește prelucrarea eficace și eficientă a datelor biometrice, inclusiv a datelor dactiloscopice, a imaginilor faciale și a profilurilor ADN;


Or. <Original>{EN}en</Original>
</Amend>
<Amend>Amendamentul		<NumAm>30</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 a – alineatul 3</Article2>
	

	Textul propus de Comisie
	Amendamentul

	3.	Statele membre care instituie un grup operativ operațional asigură coerența și sinergiile cu cadrul Platformei multidisciplinare europene împotriva amenințărilor infracționale (EMPACT).
	eliminat


Or. <Original>{EN}en</Original>
<TitreJust>Justificare</TitreJust>
Eliminare pentru a evita reglementarea excesivă și pentru a asigura o mai mare flexibilitate a grupurilor operative operaționale. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la detaliile punerii în aplicare a grupului operativ operațional (punctul 8).
</Amend>
<Amend>Amendamentul		<NumAm>31</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 a – alineatul 4</Article2>
	

	Textul propus de Comisie
	Amendamentul

	4.	Statele membre care înființează un grup operativ operațional pot decide să invite alte state membre, țări terțe și alți parteneri menționați la articolul 23 să participe la grupul operativ operațional sau să îl sprijine. Participarea țărilor terțe și a altor parteneri la grupul operativ operațional are loc în conformitate cu prezentul regulament.
	eliminat


Or. <Original>{EN}en</Original>
<TitreJust>Justificare</TitreJust>
Eliminare pentru a evita reglementarea excesivă și pentru a asigura o mai mare flexibilitate a grupurilor operative operaționale. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la detaliile punerii în aplicare a grupului operativ operațional (punctul 8).
</Amend>
<Amend>Amendamentul		<NumAm>32</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 a – alineatul 5</Article2>
	

	Textul propus de Comisie
	Amendamentul

	5.	Pentru a sprijini punerea în aplicare a unui grup operativ operațional, Europol pune la dispoziție sprijinul analitic, operațional, tehnic, criminalistic și financiar prevăzut de prezentul regulament, în conformitate cu alineatul (2).
	5.	Pentru a sprijini punerea în aplicare a unui grup operativ operațional, Europol pune la dispoziție sprijinul analitic, operațional, tehnic, criminalistic și financiar prevăzut de prezentul regulament, în conformitate cu alineatul (1).


Or. <Original>{EN}en</Original>
</Amend>
<Amend>Amendamentul		<NumAm>33</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 a – alineatul 6</Article2>
	

	Textul propus de Comisie
	Amendamentul

	6.	În conformitate cu planificarea, coordonarea și implementarea menționate la alineatul (2), fiecare stat membru care înființează sau sprijină un grup operativ operațional sau care participă la un astfel de grup:
	6.	În conformitate cu planificarea, coordonarea și implementarea menționate la alineatul (1), fiecare stat membru care înființează sau sprijină un grup operativ operațional sau care participă la un astfel de grup, alături de Europol și alte state membre participante, în măsura necesară pentru îndeplinirea sarcinilor grupului operativ operațional, în special prin furnizarea și schimbul tuturor informațiilor relevante.

	(a)	transmite fără întârziere toate informațiile relevante Europol și celorlalte state membre care înființează sau sprijină grupul operativ operațional sau care participă la acesta, prin intermediul SIENA și, după caz, pune informațiile direct la dispoziție în conformitate cu articolul 20 alineatul (2a);
	

	(b)	utilizează sprijinul analitic, operațional, tehnic, criminalistic și financiar acordat de Europol;
	

	(c)	inițiază anumite activități de culegere de date operative în materie penală și anchete specifice, în conformitate cu dreptul intern, în cazul în care acest lucru este necesar pentru a combate infracțiunea de care se ocupă grupul operativ operațional respectiv;
	

	(d)	inițiază investigații financiare paralele în conformitate cu dreptul național și cu dreptul Uniunii pentru a identifica și a confisca activele provenite din săvârșirea de infracțiuni;
	

	(e)	își implică în contextul grupului operativ operațional ofițerii de legătură trimiși în țări terțe în care sunt investigate activități infracționale, pentru a consolida cooperarea și schimbul de informații, și transmite Europol informațiile obținute, în conformitate cu dreptul Uniunii și cu dreptul intern.
	


Or. <Original>{EN}en</Original>
<TitreJust>Justificare</TitreJust>
Eliminare pentru a evita reglementarea excesivă și pentru a asigura o mai mare flexibilitate a grupurilor operative operaționale. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la detaliile punerii în aplicare a grupului operativ operațional (punctul 8).
</Amend>
<Amend>Amendamentul		<NumAm>34</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 a – alineatul 8</Article2>
	

	Textul propus de Comisie
	Amendamentul

	8.	Consiliul de administrație adoptă norme de punere în aplicare pentru înființarea și punerea în aplicare a grupurilor operative operaționale.
	8.	La propunerea directorului executiv, Consiliul de administrație adoptă norme de punere în aplicare pentru înființarea, participarea la și funcționarea grupurilor operative operaționale. Participarea țărilor terțe și a altor parteneri la grupul operativ operațional se face în conformitate cu prezentul regulament. 


Or. <Original>{EN}en</Original>
</Amend>
<Amend>Amendamentul		<NumAm>35</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 b – alineatul 1</Article2>
	

	Textul propus de Comisie
	Amendamentul

	1.	Un stat membru poate solicita, în conformitate cu dreptul său intern, efectuarea de detașări din partea Europol în vederea acordării de sprijin operațional pe teritoriul său astfel încât să utilizeze sprijinul analitic, operațional, tehnic, criminalistic și financiar acordat de Europol pentru prevenirea și combaterea infracțiunilor care se încadrează în domeniul de aplicare al obiectivelor Europol.
	1.	Un stat membru poate solicita, în conformitate cu dreptul său intern, efectuarea de detașări din partea Europol în vederea acordării de sprijin operațional pe teritoriul său astfel încât să utilizeze sprijinul analitic, operațional, tehnic, criminalistic și financiar acordat de Europol pentru prevenirea și combaterea infracțiunilor care se încadrează în domeniul de aplicare al obiectivelor Europol. Directorul executiv evaluează toate cererile și poate accepta sau refuza trimiterea pe teren, în funcție de nevoile operaționale, de evaluarea riscurilor și de resursele disponibile.


Or. <Original>{EN}en</Original>
</Amend>
<Amend>Amendamentul		<NumAm>36</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 b – alineatul 2</Article2>
	

	Textul propus de Comisie
	Amendamentul

	2.	Detașările din partea Europol în vederea acordării de sprijin operațional au loc în contextul investigațiilor complexe și la scară largă care necesită sprijinul Europol, inclusiv în contextul echipelor comune de anchetă sau al grupurilor operative operaționale sau pentru a sprijini verificările efectuate prin consultarea bazelor de date relevante cu scopul de a consolida controalele la frontierele externe ale Uniunii sau în contextul echipelor de sprijin pentru gestionarea migrației în conformitate cu Regulamentul (UE) 2019/1896 al Parlamentului European și al Consiliului sau pentru a oferi sprijin statelor membre în cadrul unor evenimente internaționale majore.
	eliminat


Or. <Original>{EN}en</Original>
<TitreJust>Justificare</TitreJust>
Eliminare pentru a evita reglementarea excesivă și pentru a asigura o mai mare flexibilitate a detașărilor din partea Europol. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la detaliile detașărilor din partea Europol (punctul 9).
</Amend>
<Amend>Amendamentul		<NumAm>37</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 b – alineatul 3</Article2>
	

	Textul propus de Comisie
	Amendamentul

	3.	Directorul executiv evaluează solicitarea formulată de un stat membru în conformitate cu alineatul (1) și poate aproba detașarea din partea Europol în vederea acordării de sprijin operațional pe o perioadă limitată de timp, care poate fi reînnoită, având în vedere nevoile operaționale și resursele disponibile ale agenției. Decizia directorului executiv se bazează pe o evaluare a riscurilor.
	eliminat


Or. <Original>{EN}en</Original>
<TitreJust>Justificare</TitreJust>
Eliminare pentru a evita reglementarea excesivă și pentru a asigura o mai mare flexibilitate a detașărilor din partea Europol. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la detaliile detașărilor din partea Europol (punctul 9).
</Amend>
<Amend>Amendamentul		<NumAm>38</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 b – alineatul 5</Article2>
	

	Textul propus de Comisie
	Amendamentul

	5.	În cazuri excepționale de urgență care necesită efectuarea imediată de detașări din partea Europol în vederea acordării de sprijin operațional pe teritoriul unui stat membru, statul membru respectiv și directorul executiv se asigură că măsurile prevăzute la alineatele (1), (3) și (4) sunt luate în termen de 72 de ore.
	eliminat


Or. <Original>{EN}en</Original>
<TitreJust>Justificare</TitreJust>
Eliminare pentru a evita reglementarea excesivă și pentru a asigura o mai mare flexibilitate a detașărilor din partea Europol. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la detaliile detașărilor din partea Europol (punctul 9).
</Amend>
<Amend>Amendamentul		<NumAm>39</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 b – alineatul 6</Article2>
	

	Textul propus de Comisie
	Amendamentul

	6.	Europol constituie un grup de rezervă alcătuit din experți ai statelor membre în scopul efectuării detașărilor din partea Europol în vederea acordării de sprijin operațional. Grupul de rezervă constituie o rezervă de experți care lucrează din statele lor membre și care pot fi puși imediat la dispoziția Europol în acest scop. Statele membre se asigură că experții lor sunt disponibili să participe la detașările din partea Europol în vederea acordării de sprijin operațional, la cererea Europol, în calitate de experți naționali detașați.
	6.	Europol constituie un grup de rezervă obligatoriu alcătuit din experți ai statelor membre în scopul efectuării detașărilor din partea Europol în vederea acordării de sprijin operațional. Grupul de rezervă constituie o rezervă de experți care lucrează din statele lor membre și care pot fi puși imediat la dispoziția Europol în acest scop. Statele membre se asigură că experții lor sunt disponibili să participe la detașările din partea Europol în vederea acordării de sprijin operațional, la cererea Europol, în conformitate cu principiul distribuirii echitabile a răspunderii, asigurându-se că fiecare stat membru contribuie în mod echitabil, menținând în același timp resursele necesare pentru a-și îndeplini responsabilitățile naționale. Pe cât posibil, componența rezervei este echilibrată din punct de vedere geografic și proporțională cu capacitățile fiecărui stat membru.


Or. <Original>{EN}en</Original>
</Amend>
<Amend>Amendamentul		<NumAm>40</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3</Article>
<DocAmend2>Regulamentul (UE) 2016/794</DocAmend2>
<Article2>Articolul 5 b – alineatul 9</Article2>
	

	Textul propus de Comisie
	Amendamentul

	9.	Consiliul de administrație adoptă norme de punere în aplicare pentru pregătirea și efectuarea detașărilor din partea Europol în vederea acordării de sprijin operațional, inclusiv privind numărul și profilurile experților care urmează să fie incluși în grupul de rezervă și orice modificări ulterioare ale acestuia.
	9.	La propunerea directorului executiv, Consiliul de administrație adoptă norme de punere în aplicare pentru pregătirea și efectuarea detașărilor din partea Europol în vederea acordării de sprijin operațional, inclusiv privind numărul și profilurile experților care urmează să fie incluși în grupul de rezervă și orice modificări ulterioare ale acestuia.


Or. <Original>{EN}en</Original>
</Amend>
<Amend>Amendamentul		<NumAm>41</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3 a (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 8 a (nou)</Article2>
	

	Textul propus de Comisie
	Amendamentul

	
	(3a)	se introduce următorul articol:

	
	„Articolul 8a

	
	Serviciile naționale specializate în ceea ce privește prevenirea și combaterea introducerii ilegale de migranți și a traficului de persoane

	
	1.	În termen de ... [un an de la intrarea în vigoare a prezentului regulament], fiecare stat membru desemnează unul sau mai multe servicii specializate în cadrul autorităților sale competente, în conformitate cu dreptul intern, pentru a preveni și a combate introducerea ilegală de migranți și traficul de persoane, inclusiv prin anchete penale, și informează imediat Comisia în consecință.

	
	2.	Fiecare stat membru se asigură că serviciile sale specializate desemnate în conformitate cu alineatul (1) de la prezentul articol colectează toate informațiile relevante referitoare la anchetele penale privind introducerea ilegală de migranți și traficul de persoane sau care decurg din aceste anchete și partajează informațiile respective cât mai curând posibil cu Europol și cu alte state membre, prin rețeaua Europol pentru schimbul securizat de informații (SIENA).

	
	3.	Fiecare stat membru se asigură că ofițerii săi de legătură în materie de imigrație sunt conectați la SIENA și cooperează, în măsura posibilului și în conformitate cu dreptul intern, cu serviciile specializate desemnate în conformitate cu alineatul (1) și cu Europol în ceea ce privește prevenirea și combaterea introducerii ilegale de migranți și a traficului de persoane.”


Or. <Original>{EN}en</Original>
</Amend>
<Amend>Amendamentul		<NumAm>42</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 3 b (nou)</Article>
<DocAmend2>Regulamentul (UE) 2016/794</DocAmend2>
<Article2>Secțiunea 2 a (nouă) – Articolul 16 a (nou)</Article2>
	

	Textul propus de Comisie
	Amendamentul

	
	(3b)	se introduce următoarea secțiune:

	
	„Secțiunea 2a

	
	Centrul european de combatere a introducerii ilegale de migranți

	
	Articolul 16a

	
	Mandatul și componența Centrului european de combatere a introducerii ilegale de migranți

	
	1.	Se înființează în cadrul Europol un Centru european de combatere a introducerii ilegale de migranți, ca centru de expertiză al Uniunii. Centrul sprijină statele membre în prevenirea și combaterea introducerii ilegale de migranți și a traficului de persoane, prin îndeplinirea de sarcini operaționale și strategice. Aceste sarcini includ coordonarea, organizarea și punerea în aplicare a acțiunilor de investigare și operaționale și sprijinirea activităților de schimb de informații, a operațiunilor și a investigațiilor transfrontaliere ale statelor membre, precum și a echipelor comune de anchetă și a grupurilor operative operaționale. Aceasta include totodată monitorizarea introducerii ilegale de migranți și a traficului de persoane care are loc în Uniune și în țările terțe, precum și identificarea cazurilor de introducere ilegală de migranți și de trafic de persoane care pot necesita cooperarea cu țări terțe, inclusiv prin schimbul de date cu caracter personal. Centrul european de combatere a introducerii ilegale de migranți furnizează și analize strategice și evaluări ale amenințărilor privind introducerea ilegală de migranți și traficul de persoane, precum și un raport anual care identifică principalele priorități operaționale și posibilele acțiuni conexe la nivelul Uniunii.

	
	2.	Europol oferă Centrului european de combatere a introducerii ilegale de migranți resursele adecvate pentru a-și îndeplini mandatul.

	
	3.	Centrul european de combatere a introducerii ilegale de migranți este alcătuit din membri ai personalului Europol și reprezentanți ai următoarelor entități:

	
	(a)	un reprezentant al fiecărui stat membru desemnat dintr-un serviciu național de resort, în cadrul autorităților competente, responsabil cu prevenirea și combaterea introducerii ilegale de migranți și a traficului de persoane, astfel cum se menționează la articolul 8a;

	
	(b)	un reprezentant permanent al Eurojust;

	
	(c)	un reprezentant permanent al Agenției Europene pentru Poliția de Frontieră și Garda de Coastă;

	
	Europol poate invita și alți participanți în desfășurarea activităților Centrului european de combatere a introducerii ilegale de migranți.

	
	4.	La propunerea directorului executiv, după consultarea entităților enumerate la alineatul (3) literele (a), (b) și (c), Consiliul de administrație adoptă norme de punere în aplicare pentru Centrul european de combatere a introducerii ilegale de migranți, inclusiv privind tipurile de sarcini operaționale și strategice care trebuie îndeplinite și privind participarea reprezentanților și a participanților invitați enumerați la alineatul (3). Organele sau agențiile Uniunii, inclusiv cele menționate la alineatul (3), care participă la activitățile Centrului european de combatere a introducerii ilegale de migranți fac acest lucru în conformitate cu cadrele lor juridice respective.”


Or. <Original>{EN}en</Original>
<TitreJust>Justificare</TitreJust>
Se propune ca înființarea Centrului european de combatere a introducerii ilegale de migranți să fie inclusă în regulamentul privind Europol. Astfel, pe baza unei propuneri din partea directorului executiv, Consiliul de administrație ar avea mai multe posibilități de a decide cu privire la mandatul detaliat al Centrului și la implicarea altor entități (punctul 4).
</Amend>
<Amend>Amendamentul		<NumAm>43</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 a (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 49 – alineatul 5 a (nou)</Article2>
	

	Textul propus de Comisie
	Amendamentul

	
	(4a)	la articolul 49, se adaugă următorul alineat:

	
	„(5a)	Orice persoană care a suferit un prejudiciu material sau moral ca urmare a unei încălcări a prezentului regulament are dreptul la despăgubiri în conformitate cu articolul 65 din Regulamentul (UE) 2018/1725 și cu articolul 56 din Directiva (UE) 2016/680.”


Or. <Original>{EN}en</Original>
</Amend>
<Amend>Amendamentul		<NumAm>44</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 b (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 50</Article2>
	

	Textul în vigoare
	Amendamentul

	
	(4b)	articolul 50 se înlocuiește cu următorul text:

	Articolul 50
	„Articolul 50

	Răspunderea pentru prelucrarea incorectă a datelor cu caracter personal și dreptul la despăgubiri
	Răspunderea pentru prelucrarea neautorizată sau incorectă a datelor

	1.	Orice persoană care a suferit un prejudiciu ca urmare a unei operațiuni ilegale de prelucrare a datelor are dreptul de a primi despăgubiri pentru prejudiciul suferit, fie de la Europol, în conformitate cu articolul 340 din TFUE, fie de la statul membru unde s-a produs evenimentul care a generat prejudiciul, în conformitate cu dreptul său intern. Persoana în cauză introduce o acțiune împotriva Europol în fața Curții de Justiție a Uniunii Europene sau o acțiune împotriva statului membru în fața instanței naționale competente din statul membru respectiv.
	1.	Europol răspunde, în conformitate cu articolul 340 din TFUE, pentru orice fel de prejudiciu cauzat unei persoane, care rezultă din prelucrarea neautorizată sau incorectă a datelor de către Eurojust.

	2.	Orice litigiu între Europol și statele membre privind răspunderea finală pentru despăgubirile acordate unei persoane fizice în conformitate cu alineatul (1) este înaintat consiliului de administrație, care îl soluționează cu o majoritate de două treimi din membrii săi, fără a aduce atingere dreptului de contestare a respectivei decizii în conformitate cu articolul 263 din TFUE.
	2.	Plângerile împotriva Europol invocând alineatul (1) de la prezentul articol sunt audiate de Curtea de Justiție a Uniunii Europene în conformitate cu articolul 268 din TFUE.

	
	3.	Fiecare stat membru răspunde, în conformitate cu dreptul său intern, pentru orice fel de prejudiciu cauzat unei persoane care rezultă din prelucrarea neautorizată sau incorectă a datelor efectuată de statul membru în cauză și care i-au fost comunicate Europol.”


Or. <Original>{EN}en</Original>
<TitreJust>Justificare</TitreJust>
Se armonizează astfel regimul de răspundere și de despăgubire aplicabil cu alte agenții (a se vedea articolul 46 din Regulamentul Eurojust)
</Amend>
<Amend>Amendamentul		<NumAm>45</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 c (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 53</Article2>
	

	Textul în vigoare
	Amendamentul

	
	(4c)	articolul 53 se înlocuiește cu următorul text:

	Articolul 53
	„Articolul 53

	Dispoziții generale
	Dispoziții generale

	1.	Statutul funcționarilor și Regimul aplicabil celorlalți agenți, precum și normele adoptate de comun acord de instituțiile Uniunii pentru punerea în aplicare a Statutului funcționarilor și a Regimului aplicabil celorlalți agenți se aplică personalului Europol, cu excepția membrilor personalului care, la 1 mai 2017, sunt angajați în temeiul unui contract încheiat de Europol, astfel cum a fost instituit prin Convenția Europol, fără a aduce atingere articolului 73 alineatul (4) din prezentul regulament. Astfel de contracte sunt în continuare reglementate de Actul Consiliului din 3 decembrie 1998.
	1.	Statutul funcționarilor și Regimul aplicabil celorlalți agenți, precum și normele adoptate de comun acord de instituțiile Uniunii pentru punerea în aplicare a Statutului funcționarilor și a Regimului aplicabil celorlalți agenți se aplică personalului Europol.

	2.	Personalul Europol este format din agenți temporari și/sau agenți contractuali. Consiliul de administrație este informat în fiecare an despre contracte pe durată nedeterminată acordate de către directorul executiv. Consiliul de administrație decide care dintre posturile temporare prevăzute în schema de personal pot fi ocupate doar de personalul din cadrul autorităților competente ale statelor membre. Personalul recrutat pentru a ocupa astfel de posturi este format din agenți temporari și poate fi angajat doar prin contracte pe durată determinată, care pot fi reînnoite o singură dată pentru o perioadă fixă.
	2.	Personalul Europol este format din agenți temporari sau agenți contractuali. Consiliul de administrație este informat în fiecare an despre contracte pe durată nedeterminată acordate de către directorul executiv. Consiliul de administrație decide care dintre posturile temporare prevăzute în schema de personal pot fi ocupate doar de personalul din cadrul autorităților competente ale statelor membre. Personalul recrutat pentru a ocupa astfel de posturi este format din agenți temporari și poate fi angajat doar prin contracte pe durată determinată, care pot fi reînnoite o singură dată pentru o perioadă fixă de maxim zece ani, per total.


Or. <Original>{EN}en</Original>
</Amend>
<Amend>Amendamentul		<NumAm>46</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 d (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 54 – alineatul 3 – partea introductivă</Article2>
	

	Textul propus de Comisie
	Amendamentul

	
	(4d)	la articolul 54, alineatul (3), partea introductivă se înlocuiește cu următorul text:

	3.	Durata mandatului directorului executiv este de patru ani. Până la sfârșitul acestei perioade, Comisia, în asociere cu consiliul de administrație, efectuează o analiză care ia în considerare:
	„(3)	Mandatul directorului executiv are o durată de cinci ani. Până la sfârșitul acestei perioade, Comisia, în asociere cu consiliul de administrație, efectuează o analiză care ia în considerare:”


Or. <Original>{EN}en</Original>
<TitreJust>Justificare</TitreJust>
Se propune armonizarea mandatului conducerii executive cu cel al altor agenții JAI, cum ar fi Frontex, Agenția pentru Drepturi Fundamentale a Uniunii Europene (FRA) și eu-LISA;
</Amend>
<Amend>Amendamentul		<NumAm>47</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 e (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 54 – alineatul 4</Article2>
	

	Textul propus de Comisie
	Amendamentul

	
	(4e)	la articolul 54, alineatul (4) se înlocuiește cu următorul text:

	4.	Consiliul, la propunerea consiliului de administrație care ia în considerare analiza menționată la alineatul (3), poate prelungi o singură dată mandatul directorului executiv pentru o perioadă de cel mult patru ani.
	„(4)	Consiliul, la propunerea consiliului de administrație care ia în considerare analiza menționată la alineatul (3), poate prelungi o singură dată mandatul directorului executiv pentru o perioadă de cel mult cinci ani.


Or. <Original>{EN}en</Original>
<TitreJust>Justificare</TitreJust>
Se propune armonizarea mandatului conducerii executive cu cel al altor agenții JAI, cum ar fi Frontex, Agenția pentru Drepturi Fundamentale a Uniunii Europene (FRA) și eu-LISA;
</Amend>
<Amend>Amendamentul		<NumAm>48</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 f (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 63 a (nou)</Article2>
	

	Textul propus de Comisie
	Amendamentul

	
	(4f)	se introduce următorul articol 63a:

	
	„Articolul 63a

	
	Mărturia depusă în instanță de către personalul Europol

	
	Directorul executiv decide dacă autorizează personalul Europol să depună mărturie în fața unei instanțe a unui stat membru în calitate de martor. Autorizația de a depune mărturie nu se refuză în mod nejustificat și, în funcție de circumstanțe, directorul executiv poate defini condițiile de depunere a mărturiei, în conformitate cu dreptul intern. Aceste dispoziții se aplică și personalului care și-a încheiat raporturile de muncă cu Europol.”


Or. <Original>{EN}en</Original>
</Amend>
<Amend>Amendamentul		<NumAm>49</NumAm>
<DocAmend>Propunere de regulament</DocAmend>
<Article>Articolul 9 – paragraful 1 – punctul 4 g (nou)</Article>
<DocAmend2>Regulamentul (UE) 2016/794</DocAmend2>
<Article2>Articolul 74 c (nou)</Article2>
	

	Textul propus de Comisie
	Amendamentul

	
	(4g)	se introduce următorul articol 74c:

	
	„Articolul 74c

	
	Dispoziții tranzitorii privind durata mandatului directorului executiv, ale directorilor adjuncți și al personalului

	
	1.	Directorului executiv, numit în temeiul articolului 54 din prezentul regulament, al cărui mandat încetează după... [intrarea în vigoare a prezentului regulament de modificare], i se prelungește în mod automat primul sau al doilea mandat pentru a echivala o perioadă maximă de zece ani în funcție. Această prelungire nu constituie o reînnoire a contractului în sensul articolului 8 din Regimul aplicabil celorlalți agenți.

	
	2.	Dacă directorul executiv nu dorește să accepte prelungirea automată prevăzută la alineatul (1), acesta își poate păstra mandatul în vigoare.

	
	3.	Alineatele (1) și (2) de la prezentul articol se aplică directorilor executivi adjuncți numiți în temeiul articolului 55 din prezentul regulament, al căror mandat se încheie după... [intrarea în vigoare a prezentului regulament de modificare].

	
	4.	Contractul unui agent temporar prevăzut în schema de personal care se află în activitate la [data intrării în vigoare a prezentului regulament de modificare] se prelungește automat până la perioada maximă de zece ani, cu condiția ca:

	
	(a)	agentul temporar să fi fost recrutat pentru a ocupa un post care poate fi ocupat numai de personalul autorităților competente ale statelor membre, în conformitate cu articolul 53 alineatul (2) din prezentul regulament;

	
	(b)	contractul să fi fost deja reînnoit o dată și să se apropie de sfârșitul perioadei maxime de nouă ani în funcție.

	
	Această prelungire automată nu constituie o reînnoire a contractului în sensul articolului 8 din Regimul aplicabil celorlalți agenți. Membrul personalului care nu acceptă prelungirea automată menționată la prezentul paragraf își poate păstra relația contractuală cu Europol în conformitate cu articolul 53.”


Or. <Original>{EN}en</Original>
<TitreJust>Justificare</TitreJust>
Pentru a permite personalului furnizat de agenții de muncă temporară și conducerii executive deja în funcție la momentul intrării în vigoare a prezentului regulament de modificare să beneficieze de noile norme.
</Amend></RepeatBlock-Amend>

Propunere de regulament al Parlamentului European și al Consiliului de modificare a Regulamentului (UE) 2016/794 în ceea ce privește întărirea sprijinului acordat de Europol și consolidarea cooperării polițienești pentru prevenirea și combaterea introducerii ilegale de migranți și ale traficului de persoane

Peste 90 % dintre persoanele care sosesc în UE în mod neregulamentar recurg la serviciile unor contrabandiști pentru a le facilita un segment din călătorie sau întreaga călătorie. Acești contrabandiști sunt infractori fără scrupule, pentru care viața umană este doar o oportunitate de afaceri. Un „model de afaceri” de mare cinism, prin care se profită de persoane vulnerabile, punându-le adesea viața în pericol în călătorii riscante și supunându-le violenței și abuzurilor. După trecerea frontierelor externe ale UE, rețelele infracționale își continuă activitatea prin deplasări secundare neautorizate în interiorul UE. Rețelele de introducere ilegală de migranți se adaptează rapid la evoluțiile externe prin alocarea flexibilă a resurselor și prin utilizarea de noi rute, tehnologii și moduri de operare. Investigațiile au arătat că acești infractori utilizează adesea rețele deja existente pentru activități infracționale paralele, cum ar fi traficul de droguri, de arme de foc sau de persoane, în combinație cu utilizarea abuzivă a instrumentelor juridice și a unor firme.

Aceste rețele infracționale generează venituri eșalonate între 4,7 și 6 miliarde EUR anual. Prin urmare, toate autoritățile statelor membre, agențiile UE și actorii-cheie, cum ar fi companiile de transport și de călătorie și organizațiile societății civile, au obligația legală și responsabilitatea morală de a depune toate eforturile pentru a preveni introducerea ilegală de migranți. 

Agenția Uniunii Europene pentru Cooperare în Materie de Aplicare a Legii (Europol) joacă un rol esențial în coordonarea acestor eforturi, fapt subliniat de președinta Comisiei Europene, Ursula von der Leyen, care a subliniat că poliția ar trebui să poată lucra în întreaga Europă fără frontiere. Comisia a propus totodată dublarea personalului Europol și consolidarea mandatului acestuia pentru ca Europol să devină o agenție cu puteri polițienești veritabil operațională. Făcând parte din pachetul revizuit privind facilitarea, propunerea de regulament privind consolidarea cooperării polițienești în ceea ce privește prevenirea, depistarea și investigarea introducerii ilegale de migranți și a traficului de persoane, precum și privind consolidarea sprijinului acordat de Europol pentru prevenirea și combaterea unor astfel de infracțiuni și de modificare a Regulamentului (UE) 2016/794 reprezintă un important pas înspre atingerea acestor obiective și în abordarea sistematică a infracțiunii de introducere ilegală de migranți, atât în interiorul UE, cât și din țări terțe. Comisia Europeană estimează că ar fi necesare un buget suplimentar de aproximativ 50 de milioane EUR și aproximativ 50 de posturi suplimentare pentru întreaga perioadă a actualului cadru financiar multianual 2021-2027. Regulamentul propus va permite accesarea acestor fonduri suplimentare atât de necesare și va crea și posturile în plus pentru ca Europol să își îndeplinească complet și eficient noile sarcini strategice și operaționale care i-au fost atribuite, precum și mandatul său revizuit.

Printre aspectele-cheie ale prezentului proiect de raport menite să ajute la aplicarea efectivă a propunerii legislative se numără:

–	Raportul urmărește să simplifice și să clarifice structura propunerii Comisiei, prin eliminarea regulamentului de sine stătător și repoziționarea unora dintre dispoziții ca modificări ale regulamentului în vigoare privind Europol. Astfel se reduce complexitatea juridică, se îmbunătățește lizibilitatea și se asigură legiferarea activității agenției printr-un unic regulament UE.

–	Prin natura lor, activitățile de contrabandă prin care sunt transportați ilegal migranți au o dimensiune transfrontalieră. Ca atare, dezmembrarea rețelelor respective presupune un schimb de date mai eficient și mai eficace și o cooperare transfrontalieră între statele membre, agențiile UE și cu țările terțe. Prezentul proiect de raport vine în sprijinul propunerilor Comisiei de a angaja mai mult responsabilitatea statelor membre în a face schimb de date în acest sens.

–	Pentru a consolida cooperarea polițienească în prevenirea, depistarea și investigarea introducerii ilegale de migranți, Europol dispune de un set larg de instrumente. Prezentul proiect de raport sprijină propunerea Comisiei de a codifica aceste instrumente și structuri pentru claritate juridică și de a oferi o direcție generală, menținând, în același timp, flexibilitatea atât de necesară pentru a permite adaptarea la circumstanțele în schimbare, lăsând suficient spațiu de manevră Consiliului de administrație al Europol pentru a decide cu privire la detaliile funcționării acestor instrumente și structuri. Pentru a consolida rolul directorului executiv al Europol, se propune și ca aceste norme de punere în aplicare să aibă la bază propuneri ale directorului executiv. Instrumentele și structurile includ următoarele:

	Se înființează în cadrul Europol un Centru european de combatere a introducerii ilegale de migranți, ca centru de expertiză al Uniunii. Centrul sprijină statele membre în prevenirea și combaterea introducerii ilegale de migranți și a traficului de persoane, prin îndeplinirea de sarcini operaționale și strategice. Centrul are în componența sa reprezentanți ai serviciilor naționale specializate dedicate prevenirii și combaterii introducerii ilegale de migranți și a traficului de persoane. Alături de aceștia vor activa reprezentanți permanenți ai Frontex și Eurojust. Se propune să se lase la latitudinea agențiilor să decidă dacă să transfere sau nu acești reprezentanți, în interes de serviciu.

	În contextul detașărilor din partea Europol efectuate în vederea acordării de sprijin operațional, Europol va constitui un grup de rezervă obligatoriu alcătuit din experți cu înaltă calificare în materie de aplicare a legii din statele membre, cu profiluri specializate, care să poată fi pus imediat la dispoziția Europol în vederea detașării operaționale a acestora cu scopul de a acorda sprijin specializat, pe măsura capacității proprii și a nevoilor operaționale. 

	Statele membre ar trebui să dispună de posibilitatea de a înființa grupuri operative operaționale pentru a consolida cooperarea în materie de aplicare a legii cu sprijinul Europol. Totodată, directorul executiv trebuie să aibă prerogativa de a propune statelor membre grupuri operative operaționale. 

	Statele membre vor desemna servicii naționale specializate în prevenirea și combaterea introducerii ilegale de migranți și a traficului de persoane. Aceste servicii fac schimburi cu toate informațiile relevante rezultate din anchetele penale cât mai curând posibil cu Europol și cu alte state membre. Nu sunt necesare structuri suplimentare dacă există deja.

	Raportorul sprijină intenția Comisiei de a include prelucrarea datelor biometrice printre sarcinile agenției și propune consolidarea acesteia. Având în vedere rolul jucat de serviciile online în facilitarea și instigarea introducerii ilegale de migranți și a traficului de persoane, se propune și să se clarifice sprijinul pe care Europol îl poate acorda în combaterea dimensiunii online a acestor activități infracționale.

–	Pentru ca Europol să își îndeplinească cu succes și în mod eficace mandatul, aspectele procedurale și interne legate de personal ar trebui îmbunătățite acolo unde este necesar. Prezentul proiect de raport include modificări pentru a armoniza mandatul conducerii executive și al personalului, precum și regimurile aplicabile de răspundere și despăgubire aplicabile în relația cu alte agenții, cum ar fi Frontex, Agenția pentru Drepturi Fundamentale a Uniunii Europene (FRA) și eu-LISA, protejând în același timp drepturile oricărei persoane potențial afectate. Se clarifică și dispozițiile privind depunerea unei mărturii în instanță de către personalul Europol, deoarece cadrul juridic actual este insuficient și poate genera interpretări eronate în ceea ce privește statutul juridic al membrilor personalului Europol în instanțele naționale sau în ceea ce privește aplicabilitatea mărturiei acestora.




[bookmark: _Toc190771768][bookmark: FootprintPageRR][bookmark: _Toc191636210]ANEXĂ: ENTITĂȚILE SAU PERSOANELE
DE LA CARE RAPORTORUL A PRIMIT CONTRIBUȚII
<FootprintIntro>Potrivit articolului 8 din anexa I la Regulamentul de procedură, raportorul declară că a primit contribuții de la următoarele entități sau persoane pentru întocmirea proiectului de raport:</FootprintIntro>
	Entitatea și/sau persoana

	EDRi

	Europol

	Comisia Europeană, DG HOME

	EPRS

	Equinox


Lista de mai sus este elaborată sub responsabilitatea exclusivă a raportorului.
În cazul în care în listă sunt identificate persoane fizice prin numele sau funcția lor ori prin ambele elemente, raportorul declară că a transmis persoanelor fizice în cauză Avizul Parlamentului European nr. 484 privind protecția datelor (https://www.europarl.europa.eu/data-protect/index.do), în care sunt stabilite condițiile în care sunt prelucrate datele lor cu caracter personal, precum și drepturile legate de prelucrarea respectivă.

